באוגוסט 2009 הוציא מתיסיהו את אלבומו השלישי "Light" שהגיע למקום הראשון מבין אלבומי הרגאיי ולמקום ה-19 ברשימת בילבורד 200 המדרגת את האלבומים הנמכרים ביותר בארצות הברית. הסינגל הראשון מן האלבום One Day, בו שואף מתיסיהו לשלום יום אחד, זכה להצלחה ברחבי העולם, וזכה ליותר מ-73 מיליון צפיות באתר יוטיוב. בגמר מונדיאל 2010 הושמע השיר בביצוע המקורי כמוזיקת רקע. ב-12 בינואר 2010 יצא לאור הרמיקס הרשמי לסינגל "One Day" בו מתארח זמר ה-R&amp;B אייקון. מאוחר יותר יצאה אף גרסת רמיקס לשיר על ידי ההרכב אינפקטד מאשרום.